CELEX: 62016CN0029
Language: et
Date: 2016-01-18 00:00:00
Title: Kohtuasi C-29/16: Eelotsusetaotlus, mille on esitanud Landgericht Stralsund (Saksamaa) 18. jaanuaril 2016 – HanseYachts AG versus Port D’Hiver Yachting SARL, Société Maritime Côte D’Azur, Compagnie Generali IARD SA

18.4.2016   
            
            
               ET
            
            
               Euroopa Liidu Teataja
            
            
               C 136/10
            
         Eelotsusetaotlus, mille on esitanud Landgericht Stralsund (Saksamaa) 18. jaanuaril 2016 – HanseYachts AG versus Port D’Hiver Yachting SARL, Société Maritime Côte D’Azur, Compagnie Generali IARD SA
   (Kohtuasi C-29/16)
   (2016/C 136/15)
   Kohtumenetluse keel: saksa
   
      Eelotsusetaotluse esitanud kohus
   
   Landgericht Stralsund
   
      Põhikohtuasja pooled
   
   
      Hageja: HanseYachts AG
   
      Kostjad: Port D’Hiver Yachting SARL, Société Maritime Côte D’Azur, Compagnie Generali IARD SA
   
      Eelotsuse küsimus
   
   Kui liikmesriigi menetlusõigus näeb ette iseseisva tõendamismenetluse, mille raames tellib kohus eksperdiarvamuse (käesolevas asjas Prantsuse õiguse kohane expertise judiciaire), ja kui selles liikmesriigis viiakse kõnealune iseseisev tõendamismenetlus läbi ning selle menetluse tulemustele tuginedes algatatakse seejärel samas liikmesriigis samade menetlusosalistega hagimenetlus:
   Kas sellisel juhul on „menetluse algatamist käsitlev või võrdväärne dokument” määruse (EÜ) nr 44/2001 (1) artikli 30 punkti 1 tähenduses juba dokument, millega algatati iseseisev tõendamismenetlus? Või on „menetluse algatamist käsitlev või võrdväärne dokument” alles dokument, millega algatati hagimenetlus?
   
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse, kohtuotsuste täitmise kohta tsiviil- ja kaubandusasjades (EÜT L 12, lk 1; ELT eriväljaanne 19/04, lk 42).